**NYÍREGYHÁZI EGYETEM**

**DÍSZOKLEVÉL IGÉNYLÉS**

**JUBILEUMI OKLEVELEK ADOMÁNYOZÁSI RENDJE**

A Nyíregyházi Egyetem Rektora jubileumi arany, gyémánt, vas, illetve rubin díszoklevelet adományoz azoknak, aki 50, 60, 65, 70 éve szerezte meg az oklevelét a Nyíregyházi Egyetemen, illetve jogelődnek tekintett intézményeiben -, és életpályája alapján közmegbecsülésre méltó. Ezekkel egyenlő feltételek alapján márvány, illetve smaragd díszoklevelet adományozhat annak, aki 75 vagy 80 éve szerezte meg az oklevelét. Az okleveleket az adományozási rend betartásával áll módunkban kiállítani.

**A kérelmet minden év május 31-ig az egyetem rektorának címezve kell benyújtani a Nyíregyházi Egyetem Hallgatói Szolgáltató Központjához (4400 Nyíregyháza, Sóstói út 31/B).**

**A díszoklevél adományozását kezdeményezheti:**

* a volt hallgató *(vagy lakóhely szerinti önkormányzat, Pedagógus Szakszervezet)*
* az oktatási rektorhelyettes

**A jubileumi oklevél igényléséhez kérjük az alábbi dokumentumokat csatolni:**

**Első (arany) oklevél igényléshez:**

* kérelem a Rektor Asszony felé
* kitöltött adatlap
* az oklevél másolata
* önéletrajz
* az eredményes munkára vonatkozó igazoló okiratok *(nyugdíjfolyósítótól   igazolás a 30 év szolgálati időről vagy munkakönyv fénymásolat)*

**További (gyémánt stb.) oklevél igényléshez:**

* kérelem a Rektor Asszony felé
* kitöltött adatlap
* előző jubileumi oklevél fénymásolata

Az arany, gyémánt, vas, rubin, márvány, smaragd díszoklevelek átadására ünnepélyes keretek között kerül sor minden év szeptemberében, melynek időpontjáról értesítést küldünk.

**További információk:**  Várnainé Juhász Beáta (42) 599-400 / 2970-es telefonszámon

vagy a [juhasz.beata@nye.hu](mailto:juhasz.beata@nye.hu) e-mail címen.[/Jelentkezési lap letöltése/](http://www.nye.hu/tfo/sites/www.nyf.hu.tfo/files/Letoltheto/Oktatok/2020/JUBILEUMI%20OKLEVELEK%20ADOM%C3%81NYOZ%C3%81SI%20RENDJE-1.pdf)